62019TJ0795_INF
Sodba Splošnega sodišča (drugi senat) z dne 21. decembra 2021 – HB/Komisija
(Zadeva T‑795/19)
„Javna naročila storitev – Opravljanje storitev tehnične pomoči za Visoki sodni svet – Sklep o znižanju vrednosti naročila in izterjavi že plačanih zneskov – Ničnostna in odškodninska tožba – Akt, ki spada v popolnoma pogodbeni okvir, od katerega ni ločljiv – Neobstoj arbitražne klavzule – Nedopustnost – Neobstoj odškodninskih zahtevkov, ki jih je mogoče ločiti od pogodbe“
1.
Ničnostna tožba – Pogoji dopustnosti – Preučitev po uradni dolžnosti
(Člen 263 PDEU)
(Glej točko 53.)
2.
Ničnostna tožba – Tožba, ki se dejansko nanaša na pogodbeni spor – Predlog za razglasitev ničnosti sklepa o znižanju zneskov, dolgovanih na podlagi javnega naročila in izterjavi neupravičeno plačanih zneskov – Pogodba, ki vsebuje klavzulo o pristojnosti v korist nacionalnega sodišča – Nepristojnost sodišča Unije – Nedopustnost
(Členi 263, 272 in 274 PDEU; Uredba Sveta št. 1605/2002, člena 102 in 103; Uredba Komisije št. 2519/97, člen 22)
(Glej točke od 54 do 58, 71 in 72.)
3.
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Presoja teh učinkov glede na vsebino akta
(Člen 263 PDEU)
(Glej točko 65.)
4.
Akti institucij – Uredbe – Neposredna uporabnost
(Člen 288, drugi odstavek, PDEU)
(Glej točko 77.)
5.
Nepogodbena odgovornost – Pogoji – Nezakonitost – Škoda – Vzročna zveza – Kumulativni pogoji
(Člen 340, drugi odstavek, PDEU)
(Glej točko 98.)
6.
Nepogodbena odgovornost – Pogoji – Nezakonitost – Kršitev pogodbene določbe – Izključitev
(Člen 340, drugi odstavek, PDEU)
(Glej točko 99.)
Predmet
Po eni strani predlog na podlagi člena 263 PDEU za razglasitev ničnosti Sklepa Komisije C(2019) 7319 final z dne 15. oktobra 2019 o znižanju zneskov, dolgovanih na podlagi javnega naročila CARDS/2008/166-429, in izterjavi neupravičeno plačanih zneskov ter po drugi strani predlog na podlagi člena 340, drugi odstavek, PDEU za, najprej, vračilo vseh zneskov, ki jih je Komisija morda izterjala na podlagi tega sklepa, in plačilo zadnjega izdanega računa skupaj z zamudnimi obrestmi, nato za sprostitev bančne garancije in povrnitev premoženjske škode, ki naj bi tožeči stranki nastala zaradi te prepozne sprostitve, in, nazadnje, za simbolično odškodnino za nepremoženjsko škodo, ki naj bi jo utrpela tožeča stranka.
Izrek
1.
Tožba se kot nedopustna zavrže v delu, v katerem se predlaga razglasitev ničnosti Sklepa Komisije C(2019) 7319 final z dne 15. oktobra 2019 o znižanju zneskov, dolgovanih na podlagi javnega naročila CARDS/2008/166-429, in izterjavi neupravičeno plačanih zneskov.
2.
Tožba se kot neutemeljena zavrne v delu, v katerem se predlaga nastanek nepogodbene odgovornosti Evropske unije.
3.
Evropski komisiji se naloži plačilo stroškov, vključno s stroški, povezanimi s postopkom za izdajo začasne odredbe.